
ΕΦΗΜΕΡΙΣΤΗΣ ΚΥΒΕΡΝΗΣΕΩΣ 

ΤΗΣ ΕΛΛΗΝΙΚΗΣ ΔΗΜΟΚΡΑΤΙΑΣ 

ΤΕΥΧΟΣ ΔΕΥΤΕΡΟ Αρ. Φύλλου 2005 

31 Δεκεμβρίου 2003 


ΠΕΡΙΕΧΟΜΕΝΑ 


ΑΠΟΦΑΣΕΙΣ 

Τροποποίηση συστατικής πράξης της Φιλαρμονικής 


Δήμου Δοξάτου, Νομού Δράμας. 1 

Προσφυγή του Δήμου Θερμαϊκού κατά της 947/7.4.03 

απόφασης του Νομάρχη Θεσσαλονίκης. 2 

Κατάρτιση του Οργανισμού Εσωτερικής Υπηρεσίας 
του ΝΠΔΔ«ΠΑΙΔΙΚΟΥ ΣΤΑΘΜΟΥ Μυριοφύτου του 

Δήμου ΜΟΥΡΙΩΝ». 3 

Τροποποίηση του Οργανισμού Εσωτερικής Υπηρε¬ 
σίας του Δήμου Χέρσου. 4 

Τροποποίηση του Οργανισμού Εσωτερικής Υπηρε¬ 
σίας του Δήμου Πικρολίμνης. 5 

Τροποποίηση του Ο.Ε.Υ του δήμου Θούριας 

Νομού Μεσσηνίας. 6 

Τροποποίηση της Συστατικής πράξης της Δημοτικής 
Επιχείρησης Τουριστικής και Πολιτιστικής Ανάπτυ¬ 
ξης Χώρας Τριφυλίας, Νομού Μεσσηνίας. 7 

Τροποποίηση του Ο.Ε.Υ. της Κοινότητας Τρίκορφου, 

Νομού Μεσσηνίας. 8 

Χορήγηση άδειας άσκησης επαγγέλματος Κοινωνικού 
Λειτουργού στην Μαρούδα Νικολέττα του Αθανα¬ 
σίου. 9 

ΔΙΟΡΘΩΣΕΙΣ ΣΦΑΛΜΑΤΩΝ 

Διόρθωση Σφάλματος στην 4540/21.5.2003 απόφαση 
του Γενικού Γραμματέα Περιφέρειας Ηπείρου. 10 


ΑΠΟΦΑΣΕΙ Σ 

Αριθ. 6861 (1) 

Τροποποίηση συστατικής πράξης της Φιλαρμονικής 
Δήμου Δοξάτου, Νομού Δράμας. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 

Έχοντας υπόψη: 

1. Τις διατάξεις του άρθρου 203 του Δ.Κ.Κ. (Π.Δ. 
410/95). 


2. Την 159/2003 απόφαση του Δημοτικού Συμβουλίου 
Δοξάτου. 

3. Την 4308/6.7.2001 (ΦΕΚ 917/τ.Β'/17.7.2001) απόφα¬ 
ση Γενικού Γραμματέα Περιφέρειας Α.Μ.Ο. «Μεταβίβαση 
εξουσίας υπογραφής με εντολή Γ ενικού Γ ραμματέα, απο¬ 
φάσεων εγγράφων κ.λπ.», όπως τροποποιήθηκε μεταγε¬ 
νέστερα. 

4. Το γεγονός ότι από τις διατάξεις αυτής της απόφα¬ 
σης δεν προκαλείται δαπάνη εις βάρος του κρατικού προ¬ 
ϋπολογισμού ούτε εις βάρος του προϋπολογισμού του οι¬ 
κείου ΟΤΑ, αποφασίζουμε: 

Τροποποιούμε τη συστατική πράξη του Ν.Π.της Φιλαρ¬ 
μονικής Αγ. Αθανασίου «ΑΡΙΩΝ» το οποίο συστάθηκε με 
το Β.Δ. 867/6.12.1968 όπως τροποποιήθηκε μεταγενέ¬ 
στερα, ως κατωτέρω: 

1. Το Ν.Π. στο εξής θα αποκαλείται: Φιλαρμονική Δήμου 
Δοξάτου «Ο ΑΡΙΩΝ». 

2. Η περίπτωση α'της παρ. 3του άρθρου μόνοντου Β.Δ. 
867/68 αντικαθίσταται ως εξής: 

α) Η ετήσια επιχορήγηση του Δήμου ύψους 14. 000 Ευ¬ 
ρώ τουλάχιστον. 

3. Στην παραπάνω παράγραφο του ιδίου άρθρου προ¬ 
στίθενται περιπτώσεις: 

στ) Οι ετήσιες τακτικές επιχορηγήσεις από το κράτος 
(ΥΠ.ΕΣ.Δ.Δ.Α., Περιφέρεια Ανατ. Μακεδονίας-Θράκης κ.λπ). 

ζ) Κάθε άλλη νόμιμη πρόσοδος. 

4. Το εδάφιο 3 της παραγράφου 5 του Β.Δ. 1078/14.9.81 
περί τροποποίησης της συστατικής πράξης του Ν.Π., 
αντικαθίσταται ως εξής: 

Η θητείατων μελώντου Διοικητικού Συμβουλίου θα ακο¬ 
λουθεί τη Δημοτική περίοδο. 

Κατά τα λοιπά ισχύει το Β.Δ. 867/6.12.1968 όπως τρο¬ 
ποποιήθηκε μεταγενέστερα. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Δράμα, 17 Νοεμβρίου 2003 

Ο Γενικός Γραμματέας Περιφέρειας κ.α.α. 

Λ. ΤΣΑΚΜΑΚΙΔΗΣ 

ΕΦΗΜΕΡΙΣ ΤΗΣ ΚΥΒΕΡΝΗΣΕΩΣ (ΤΕΥΧΟΣ ΔΕΥΤΕΡΟ) 


Αριθ. οικ.31287 (2) 

Προσφυγή του Δήμου Θερμαϊκού κατά της 947/7.4.03 
απόφασης του Νομάρχη Θεσσαλονίκης. 

Ο ΓΕΝΙΚΟΣ ΓΡΑΜΜΑΤΕΑΣ ΤΗΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

1. Τις διατάξεις του Ν. 3200/55 «Περί Διοικητικής Απο¬ 
κέντρωσης» όπως τροποποιήθηκε και συμπληρώθηκε αρ¬ 
γότερα. 

2. Τις διατάξεις του άρθρου 18παρ. 12 του Ν. 2218/94 
«Ίδρυση Νομαρχιακής Αυτοδιοίκησης τροποποίηση δια¬ 
τάξεων για την Α'θμια Αυτοδιοίκηση και την Περιφέρεια 
και άλλες διατάξεις», όπως αυτές κωδικοποιήθηκαν στο 
άρθρο 69 του Π.Δ. 30/96 ΦΕΚ 21/2.2.96. 

3. Τις διατάξεις του Ν. 2503/97 «Περί διοίκησης, οργά¬ 
νωσης, στελέχωσηςτης Περιφέρειας και ρύθμισης θεμά¬ 
των για την Τοπική Αυτοδιοίκηση» ΦΕΚ 107/Α730.5.97. 

4. Τις διατάξεις α) του άρθρου 15του Ν Λ 2535/53, Β)του 
94/93 Π.Δ «Περί καθορισμού αρμοδιοτήτων των Νομαρ¬ 
χών επί θεμάτων Αγροτικής Νομοθεσίας». 

5. Την Γ.Γ. 2312/1812/29.3.1980 απόφαση της Δ/νσης 
Γεωργίας της Ν.Α. Θεσσαλονίκης με την οποία παραχω- 
ρήθηκαν στο Νομικό Πρόσωπο της πρώην Κοινότητας Αγ. 
Τριάδος κατ’ εφαρμογή των διατάξεων του άρθρου 15 
του Ν.Δ. 2535/53τα 15=108τμ„ 46=209τμ., 52=175τμ., 
και 152=194 τ.μ. οικόπεδα για εκπλήρωση συγκεκριμέ¬ 
νων κοινωφελών σκοπών και με τον όρο της ανάκλησης σε 
περίπτωση που δεν πραγματοποιηθεί ο σκοπός της πα¬ 
ραχώρησης. 

6. Την 947/7.4.03 απόφαση της Δ/νσης Πολιτικής Γης 
της Ν.Α. Θεσσαλονίκης με την οποία ανεκλήθη η Γ.Γ. 
2312/1812/29.3.1980 απόφασή της. 

8. Τα λοιπά στοιχεία του φακέλου. 

9. Επειδή με την 947/7.4.03 απόφαση της Δ/νσης Πολι¬ 
τικής Γης της Ν.Α. Θεσσαλονίκης ανεκλήθη η Γ.Γ. 
2312/1812/29.3.1980 απόφασή της για το λόγο ότι δεν εκ¬ 
πληρώθηκε ο σκοπός της παραχώρησης μέχρι σήμερα. 

10. Επειδή κατά πάγια νομολογία του Σ.τ.Ε και τις γενι¬ 
κές αρχές του Διοικητικού Δικαίου περί ανακλήσεως των 
παράνομων και νόμιμων διοικητικών πράξεων, η ανάκλη¬ 
ση επωφελών (για τους διοικούμενους) διοικητικών πρά¬ 
ξεων από τις οποίες οι καλόπιστοι διοικούμενοι απέκτη¬ 
σαν δικαιώματα δεν επιτρέπεται μετά την παρέλευση εύ¬ 
λογου χρονικού διαστήματος το οποίο το Συμβούλιο της 
Επικράτειας έχει κρίνει ότι είναι η πενταετία εκτός αν: α) 
το διοικητικό όργανο παρασύρθηκε στην έκδοση της 
πράξης από απατηλή ενέργεια του διοικούμενου που 
ωφελείται από την πράξη (Στ.Ε 1841/78,3396/87), β) 
υπάρχουν λόγοι δημοσίου συμφέροντος (Σ.τ.Ε 
2581/1983) καιγ) η ανάκληση γίνεται για λόγους συμμόρ¬ 
φωσης προς απόφαση του Συμβουλίου της Επικράτειας 
(Σ.τ.Ε. 1988/61). 

Επειδή με βάση τα παραπάνω η 947/7.4.03 απόφαση της 
Δ/νσης Πολιτικής Γηςτης Ν.Α. Θεσσαλονίκης με την οποία 
ανεκλήθη η Γ. Γ. 2312/1812/29.3.1980 απόφασή της δεν εί¬ 
ναι νόμιμη για το λόγο ότι έχει παρέλθει το εύλογο χρονι¬ 
κό διάστημα της πενταετίας από την έκδοση της ανακλη- 
θείσας Γ.Γ. 2312/1812/29.3.1980 απόφασή της. Επειδή επί 
πλέον με την ανακληθείσα Γ.Γ. 2312/1812/29.3.1980 από¬ 
φαση της Δ/νσης Γεωργίας της Ν.Α. Θεσσαλονίκης παρα- 


χωρήθηκαν στο Νομικό Πρόσκοπο της πρώην Κοινότητας 
Αγ. Τριάδος κατ’ εφαρμογή των διατάξεωντου άρθρου 15 
του Ν .Δ. 2535/53 τα 15 = 108 τμ., 46=209 τμ., 52 = 175 τμ. 
και 152 = 194 τ.μ. οικόπεδα για εκπλήρωση συγκεκριμένων 
κοινωφελών σκοπών και με τον όρο της ανάκλησης σε πε¬ 
ρίπτωση που δεν πραγματοποιηθεί ο σκοπός της παρα¬ 
χώρησης, χωρίς όμως νατίθεται χρονικός περιορισμός ως 
προς την υλοποίηση του όρου. 

Επειδή από τα στοιχεία του φακέλου και ειδικότερα τη 
σχετική τεχνικοοικονομική έκθεση Νηπιαγωγείου Αγίας 
Τριάδας και τη μελέτη ανέγερσης Νηπιαγωγείου Αγίας 
Τριάδας της Τεχνικής Υπηρεσίας του Δήμου Θερμαϊκού 
προκύπτει ότι, ο Δήμος προέβη σε ενέργειες για την υλο¬ 
ποίηση του τεθέντα με τη Γ.Γ. 2312/1812/29.3.1980 από¬ 
φαση Δ/νσης Γεωργίας της Ν.Α. Θεσσαλονίκης όρου, 
αποφασίζουμε: 

Δεχόμαστε την από 30.5.03 προσφυγή του Δήμου Θερ¬ 
μαϊκού κατά της 947/7.4.03 απόφασης της Δ/νσης Πολιτικής 
Γης της Ν.Α. Θεσσαλονίκης για τους λόγους που αναφέρο- 
νται στο σκεπτικό της παρούσας και ακυρώνουμε αυτήν. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Θεσσαλονίκη, 28 Ιουλίου 2003 

Ο Γραμματέας Περιφέρειας 
ΗΛΙΑΣ ΛΙΑΚΟΠΟΥΛΟΣ 

-♦- 

Αριθ. 5689 (3) 

Κατάρτιση του Οργανισμού Εσωτερικής Υπηρεσίας του 
ΝΠΔΔ «ΠΑΙΔΙΚΟΥ ΣΤΑΘΜΟΥ Μυριοφύτου του Δήμου 
ΜΟΥΡΙΩΝ». 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12του Ν.1188/81 όπωςτρο- 
ποποιήθηκε με τις διατάξεις του άρθρου 8 παρ. 5 του 
Ν.2307/95. 

2. Τις διατάξεις των Προεδρικών Διαταγμάτων 37/1987 
και 22/1990. 

3. Την 11/2003 απόφαση του Δ.Σ. του ΝΠΔΔ «Παιδικός 
Σταθμός Μυριοφύτου του Δήμου Μουριών» που αφορά 
την ψήφιση του Ο.Ε.Υ. του. 

4. Την 115/2003 απόφαση του Δ.Σ. του Δήμου Μουριών. 

5. Την αριθμό 5/2003 γνωμοδότηση του Υπηρεσιακού 
Συμβουλίου Υπαλλήλων των Ο.Τ.Α. Ν. Κιλκίς. 

6. Την 5631/26.7.2000 απόφαση του Γ.Γ. Περιφέρειας 
Κεντρικής Μακεδονίας με την οποία μεταβιβάζεται το δι¬ 
καίωμα υπογραφής με εντολή του στη Δ/ντρια Τοπικής 
Αυτοδιοίκησης καιΔ/σης, αποφασίζουμε: 

Εγκρίνουμε τον Οργανισμό Εσωτερικής Υπηρεσίας του 
ΠΑΙΔΙΚΟΥ ΣΤΑΘΜΟΥ Μυριοφύτου του Δήμου ΜΟΥΡΙΩΝ 
ο οποίος έχει ως εξής: 

Άρθρο 1 

Το νεοσυσταθέν Ν.Π.Δ.Δ. έχει την επωνυμία «Δημοτι¬ 
κός Παιδικός Σταθμός Μυριοφύτου» (ΦΕΚ 1275/Β/8.9.03) 
πρώην Παιδικός Σταθμός Ε.Ο.Π. Μυριοφύτου. 

Άρθρο 2 

Σκοπός του νέου Ν.Π.Δ.Δ. Δήμου Μουριών είναι: «κα¬ 
θημερινή φύλαξη, φροντίδα, ημερησία διατροφή, διαπαι¬ 
δαγώγηση και ψυχαγωγία νηπίων εργαζομένων γονέων 
της περιοχής του Δήμου, η πολύπλευρη νοητική, συναι¬ 
σθηματική, κοινωνική, ψυχοσωματική ανάπτυξη των παι¬ 
διών και η προπαρασκευή τους για τη φυσική μετάβασή 
τους από την οικογενειακή ζωή στο σχολικό περιβάλλον. 
Οι λοιποί σκοποί για τους οποίους ιδρύθηκε και λειτουρ¬ 
γεί μέχρι σήμερα ο υπό κατάργηση Παιδικός Σταθμός 
Ε.Ο.Π. Δ.Δ. Μυριοφύτου εξακολουθούν να υφίστανται». 

Άρθρο 3 

Αντικείμενο του Οργανισμού 

Αντικείμενο του Οργανισμού αυτού είναι: 

Α) Η εσωτερική διάρθρωση των υπηρεσιών του Παιδι¬ 
κού Σταθμού. 

Β) Η αριθμητική και ποιοτική στελέχωσήτου. 

Γ) Οι αρμοδιότητες και οι θέσεις του στελεχιακού δυνα¬ 
μικού του κατά κατηγορίες και κλάδους. 

ΚΕΦΑΛΑΙΟ Β' 

Διάρθρωση και Αρμοδιότητες Υπηρεσιών και Τμημάτων 
Άρθρο 4 

Διάρθρωση των Υπηρεσιών του Σταθμού 

Συνιστάται στον Παιδικό Σταθμό Μυριοφύτου του Δή¬ 
μου Μουριών υπηρεσία σε επίπεδο Τμήματος. 

Άρθρο 5 

Γενικές Αρμοδιότητες Υπηρεσιών και Τομέων 

Α. Τμήμα Παιδικού Σταθμού 

1. Προϊστάμενος 

Αποτελεί το ανώτερο Δημοτικό όργανο του κάθε Τμή¬ 
ματος Παιδικού Σταθμού και το συνδετικό κρίκο μεταξύ 
τμήματος και Δ/νσης. 

Έχει την εποπτεία και την καθοδήγηση των υπηρεσιών 
του κάθε τμήματος καθώς και της γενικότερης λειτουρ¬ 
γίας του. 

ΚΕΦΑΛΑΙΟ Γ 

Θέσεις, Προσόντα Διορισμού, Καθήκοντα Προσωπικού 
Άρθρο 6 

Οργανική Σύνθεση, Διαβάθμιση και Κατάταξη Θέσεων 

Με βάση το οργανωτικό σχήμα και τις αντίστοιχες ανά¬ 
γκες λειτουργίας του Ν.Π.Δ.Δ. «Δημοτικός Παιδικός 
Σταθμός Μυριοφύτου» η οργανωτική σύνθεση, διαβάθμι- 
ση και κατάταξη του προσωπικού ορίζεται ως ακολούθως 
κατά κατηγορία και κλάδο. 

2. Κατηγορία ΤΕ 

α. Κλάδος ΤΕ9 Βρεφονηπιοκόμων 
Θέσεις 2 
Βαθμοί Δ έως Α 

β. Κλάδος ΤΕ17 Διοικητικού - Λογιστικού 
Θέση 1 

Βαθμοί Δ έως Α 

3. Κατηγορία ΔΕ 

α. Κλάδος ΔΕ8 Βοηθών Βρεφοκόμων - Παιδοκόμων 
Θέσεις 2 
Βαθμοί Δ έως Α 


β. Κλάδος ΔΕ32 Μαγείρων 
Θέσεις 2 
Βαθμοί Δ έωςΑ 

γ. Κλάδος ΥΕ16 Προσωπικού Καθαριότητας 
Θέση 1 

Βαθμοί Ε έως Β 

ΤΑΚΤΙΚΟ ΠΡΟΣΩΠΙΚΟ ΠΡΟΣΩΠΟΠΑΓΩΝ ΘΕΣΕΩΝ 

Μόνιμο προσωπικό 
α) Κλάδος ΤΕ1 Βοηθός Νηπιαγωγών 
Θέσεις 1 (προσωρινά) 
β) Κλάδος ΥΕ3 Βοηθός Μαγείρων 
Θέσεις 1 (προσωρινά) 

Οι παραπάνω προσωρινές προσωποπαγείς θέσεις είναι 
πλήρης απασχόλησης και καταργούνται μετηνέξοδοτων 
υπαλλήλων από την υπηρεσία. 

ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ 

Με σχέση εργασίας Ιδιωτικού Δικαίου Ορισμένου Χρό¬ 
νου για την αντιμετώπιση εποχιακών ή άλλων περιοδικών 
ή πρόσκαιρων αναγκών σύμφωνα με τις ισχύουσες εκά- 
στοτε διατάξεις, μία (1) θέση ΤΕ9 Βρεφονηπιοκόμων, μία 
(1) θέση Παιδοκόμων και μία (1) θέση Βοηθητικού Προ¬ 
σωπικού. 

Άρθρο 7 

Τυπικά Προσόντα Διορισμού 

Τα ειδικά προσόντα διορισμού στον εισαγωγικό βαθμό 
των ανωτέρω κλάδων ορίζονται: 
α) Στον κλάδο ΤΕ9 Βρεφονηπιοκόμων 
Πτυχίο ή δίπλωμα ΤΕΙ της ημεδαπής ή ισότιμων σχολών 
της ημεδαπής ή αλλοδαπής, 
β) Στον κλάδο ΤΕΙ7 Διοικητικού - Λογιστικού. 

Σύμφωνα με τις ισχύουσες εκάστοτε διατάξεις, 
γ) Στον κλάδο ΔΕ Βοηθών Βρεφοκόμων - Παιδοκόμων 
Σύμφωνα τις ισχύουσες εκάστοτε διατάξεις, 
δ) Στον κλάδο ΔΕ32 Μαγείρων. 

Σύμφωνα με τις ισχύουσες εκάστοτε διατάξεις, 
ε) Στον κλάδο ΥΕ1 Γενικών Καθηκόντων 
ΥΕ16 Προσωπικού Καθαριότητας 
Σύμφωνα με τις ισχύουσες εκάστοτε διατάξεις. 

Άρθρο 8 

Καθήκοντα και Αρμοδιότητες Προσωπικού 

Α) ΤΜΗΜΑΤΑ ΠΑΙΔΙΚΩΝ ΚΑΙ ΒΡΕΦΟΝΗΠΙΑΚΩΝ 
ΣΤΑΘΜΩΝ 

Καθήκοντα Προϊσταμένου Τμήματος 
Τα καθήκοντα του Προϊσταμένου ασκεί ένας υπάλλη¬ 
λος του κλάδου ΤΕ. (άρθρο 36 Ν.2190/94 όλων των κλά¬ 
δων ΤΕ που αναφέρονται στον παρόντα Ο.Ε.Υ.) 

Είναι υπεύθυνος: 

1. Για την εύρυθμη λειτουργία του Τμήματος και την τή¬ 
ρηση του Κανονισμού Λειτουργίας. 

2. Για την παροχή σωστής προσχολικής αγωγής στα 
φιλοξενούμενα νήπια σε συνεργασία με τους Βρεφο¬ 
νηπιοκόμους. Απασχολείται με τα παιδιά και ασκεί όλα 
τα καθήκοντα των υπαλλήλων του κλάδου Βρεφονη¬ 
πιοκόμων. 

3. Συντάσσει την αλληλογραφία του Σταθμού εφόσον 
δεν υπηρετεί υπάλληλος των Κλάδων Διοικητικού - Λογι¬ 
στικού ή Διαχειριστών ή υπηρετεί, αλλά αυτός απουσιάζει 
ή κωλύεται, και υπογράφει τα έγγραφα, για τα οποία έχει 
εξουσιοδοτηθεί από το Διοικητικό Συμβούλιο. 

4. Τηρεί τη σφραγίδα του Ν.Π.Δ.Δ. και την αλληλογρα¬ 
φία του. 

5. Συνεργάζεται με τον υπάλληλο των Κλάδων Διοικητι¬ 
κού - Λογιστού ή Διαχειριστών και το Διοικ. Συμβούλιο ή 
μόνο με το Διοικ. Συμβούλιο σε περίπτωση που δεν υπη¬ 
ρετεί υπάλληλος του Κλάδου Διοικητικών - Λογιστικών ή 
Διαχειριστών, για την κατάρτιση του ετησίου προϋπολο¬ 
γισμού εσόδων-εξόδων του Ν.Π.Δ.Δ. και του απολογι¬ 
σμού και ισολογισμού τούτου. 

6. Ασκεί τα καθήκοντα του υπαλλήλου των Κλάδων Δι- 
οικητικού-Λογιστικού ή Διαχειριστών, σε περίπτωση που 
δεν υπηρετεί τέτοιος υπάλληλος ή υπηρετεί, αλλά απου¬ 
σιάζει ή κωλύεται και εκτελεί κάθε άλλη εργασία σε περί¬ 
πτωση έκτακτης ανάγκης. 

7. Εποπτεύει όλο το προσωπικό του Τμήματος για τη 
σωστή εκτέλεση των καθηκόντων του και επιλαμβάνεται 
κάθε θέμα που αφορά το προσωπικό. 

8. Εισηγείται στο Διοικητικό Συμβούλιο τις ανάγκες του 
Τμήματος σε προσωπικό και πάσης φύσεως εξοπλισμό 
και την επιμόρφωση του προσωπικού. 

9. Είναι υπεύθυνος για τις συγκεντρώσεις προσωπικού, 
γονέων. 

10. Τηρεί όλα τα απαραίτητα βιβλία. 

Καθήκοντα Βρεφονηπιοκόμων 

1. Φροντίζουν γιατη σωστή ψυχοσωματική υγεία και ψυ¬ 
χοκινητική εξέλιξη των παιδιών, με πραγματοποίηση ατο¬ 
μικών προγραμμάτων ανάλογα με την ηλικία των παιδιών 
και τις ανάγκες τους. 

2. Επιβλέπουν την τακτοποίηση των κρεβατιών των παι¬ 
διών και των λοιπών επίπλων και τον κατάλληλο αερισμό 
των αιθουσών. 

3. Φροντίζουν για την ανάπαυση των παιδιών. 

4. Βοηθούν τα παιδιά να ικανοποιούν τις ατομικές τους 
ανάγκες και ενθαρρύνουν την αυτοεξυπηρέτησή τους. 

5. Απασχολούντο παιδιά σύμφωνα με το ημερήσιο πρό¬ 
γραμμα απασχόλησης. 

6. Παρακολουθούν τη διανομή του φαγητού σταπαιδιά, 
που πραγματοποιείται από το βοηθητικό προσωπικό μα¬ 
γειρείου και το προσωπικό καθαριότητας-βοηθητικών ερ¬ 
γασιών, και φροντίζουν τα παιδιά κατά την ώρα του φα¬ 
γητού τους. 

7. Ενημερώνουν τους γονείς για κάθε ύποπτο σχετικά 
με την υγεία τους περιστατικό. 

8. Τηρούν το βιβλίο παρουσίας των παιδιών και ενημε¬ 
ρώνουν για τις καθυστερήσεις παιδιών στην προσέλευσή 
τους είτε τις απουσίες τους. 

9. Λόγω της άμεσης επαφής τους με τα παιδιά προ¬ 
σφέρουν σ'αυτά με υπομονή και στοργή όλες τις δυνα¬ 
τότητες για να αναπτύξουν την προσωπικότητα τους επι¬ 
διώκοντας συνεχώς να δημιουργήσουν σε σ’ αυτά ικανό¬ 
τητα συγκέντρωσης, αυτενέργειας, εμπιστοσύνη στον 
εαυτό τους και στις προσωπικές τους δυνατότητες. Σε 


καμία περίπτωση και για οποιοδήποτε λόγο δεν επιτρέ¬ 
πεται η κακή μεταχείριση των παιδιών (εκφοβισμός, σω¬ 
ματική ποινή). 

10. Είναι υπεύθυνοι και υπόλογοι για τα εποπτικά μέσα 
διδασκαλίας, το εκπαιδευτικό υλικό και γενικά για κάθε 
υλικό που τους έχει διατεθεί. 

11. Διατηρούν επαφή με τους γονείς και κηδεμόνες και 
τους ενημερώνουν για τη συμπεριφορά και την ψυχοσω¬ 
ματική υγεία των παιδιών του τμήματος τους. 

Β) Βοηθοί Βρεφοκόμοι - Παιδοκόμοι 

α. Βοηθούν το παιδαγωγικό προσωπικό σε όλα τα κα- 
θήκοντά τους και εκτελούν τις οδηγίες που παίρνουν 
απ'αυτό. 

β. Δεν έχουντμήμα βρεφών ή νηπίων αλλά έχουντην ευ¬ 
θύνη του τμήματος σε περίπτωση απουσίας της υπεύθυ¬ 
νης παιδαγωγού. 

γ. Σε περίπτωση απουσίας της παιδαγωγού για έκτα¬ 
κτους λόγους ή ασθένεια ή άδεια αντικαθιστούν την παι¬ 
δαγωγό, απευθυνόμενοι στην υπεύθυνο του Σταθμού για 
βοήθεια και υποστήριξη. 

Γ) Υπάλληλος των Κλάδων Διοικητικού-Λογιστικού ή 
Διαχειριστών 

α. Διοικητικού: 

1. Εκτελεί χρέη Γραμματέα στο Διοικητικό Συμβούλιο 
του Ν.Π.Δ.Δ. και καταχωρεί τις αποφάσεις που λαμβάνο- 
νται απ'αυτό στο βιβλίο Πρακτικών συνεδριάσεων του Δι¬ 
οικητικού Συμβουλίου. 

2. Είναι υπεύθυνος και οφείλει να παρακολουθεί όλες τις 
διοικητικές πράξεις του Δημοτικού Νομικού Προσώπου. 

3. Συντάσσει την αλληλογραφία του Ν.Π.Δ.Δ. 

4. Τηρεί το αρχείο του Σταθμού, την κείμενη Νομοθε¬ 
σία, τον Κανονισμό λειτουργίας του Σταθμού, τον Οργα¬ 
νισμό Εσωτερικής Υπηρεσίας και τις εγκύκλιες οδηγίες 
του Υπουργείου, πλην της εμπιστευτικής αλληλογρα¬ 
φίας. 

5. Εκτελεί κάθε εξωτερική εργασία του Ν.Π.Δ.Δ. 

6. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Διευθυντή. 

7. Σε περίπτωση που δεν υπηρετεί στο Ν.Π.Δ.Δ. υπάλ¬ 
ληλος του κλάδου Λογιστικού ή Διαχειριστών, ή υπηρετεί 
αλλά απουσιάζει ή κωλύεται, ασκεί και τα καθήκοντα του 
κλάδου αυτού, σε συνεργασία με τον Προϊστάμενο του 
Τμήματος. 

β. Λογιστικού ή Διαχειριστών: 

1. Είναι υπεύθυνος για την προμήθεια και τον έγκαιρο 
εφοδιασμό των Τμημάτων με τα αναγκαία τρόφιμα και 
υλικά, για την καλή φύλαξη, συντήρηση και διάθεση του 
υλικού, καθώς και για την λοιπή εν γένει περιουσία των 
Σταθμών, σύμφωνα με τις εκάστοτε αποφάσεις του Διοι¬ 
κητικού Συμβουλίου. 

2. Συντάσσει τις μισθοδοτικές καταστάσεις του πάσης 
φύσεως προσωπικού του Ν.Π.Δ.Δ. 

3. Συνεργάζεται με τον Προϊστάμενο του Τμήματος για 
τον καθορισμό της αναγκαίας ποσότητας τροφίμων και 
λοιπών υλικών. 

4. Τηρεί τα διαχειριστικά βιβλία, εκτός εκείνων που τη¬ 
ρεί ο Διευθυντής, τα οποία αναφέρονται στην παρ. 19 του 
άρθρου 6 του παρόντος κανονισμού. 

5. Συγκεντρώνει όλα τα απαραίτητα δικαιολογητικά, με 
βάση τα οποία εκδίδει τα χρηματικά εντάλματα πληρω¬ 
μής, τα οποία συνυπογράφει με τον Πρόεδρο του Διοικη¬ 
τικού Συμβουλίου. 

6. Είναι υπεύθυνος για την τήρηση γενικά των λογαρια¬ 
σμών, τη συγκέντρωση των παραστατικών στοιχείων της 
διαχείρισης και τη φύλαξη και ταξινόμηση των δικαιολο- 
γητικών εισπράξεων και πληρωμών, έτσι που να είναι ευ¬ 
χερής ο έλεγχος οποιοδήποτε χρόνο. 

7. Παραλαμβάνει, παρουσία των μελών της επιτροπής, 
υλικά, αφού προηγουμένως τα ζυγίσει, και φροντίζει στη 
συνέχεια για την αποθήκευσή τους. 

8. Μεριμνά για την έγκαιρη κατάθεση των σχετικών χρη¬ 
ματικών ποσών στο λογαριασμό που τηρεί σε πιστωτικό 
ίδρυμα. 

9. Συνεργάζεται με τον Προϊστάμενο του Τμήματος για 
την κατάρτιση του προϋπολογισμού εσόδων και εξόδων, 
καθώς και του απολογισμού και ισολογισμού του 

Ν.Π.Δ.Δ. 

10. Είναι υπεύθυνος και οφείλει να παρακολουθεί όλες 
τις διαχειριστικές πράξεις του Ν.Π.Δ.Δ. 

11. Εκτελεί κάθε άλλη εργασία σε περίπτωση έκτακτης 
ανάγκης με υπόδειξη του Προϊσταμένου. 

12. Σε περίπτωση που δεν υπηρετεί στο Ν.Π.Δ.Δ. υπάλ¬ 
ληλος του Κλάδου Διοικητικού ή υπηρετεί αλλά απουσιά¬ 
ζει ή κωλύεται, ασκεί και τα καθήκοντα του κλάδου αυτού 
σε συνεργασία με τον Προϊστάμενο. 

Δ) Υπάλληλοι του Κλάδου Μαγειρείων 

Ο υπάλληλος που ορίζεται να ασκεί τα καθήκοντα μα¬ 
γείρου: 

1. Παραλαμβάνει από τον υπεύθυνο την αναγκαία πο¬ 
σότητα υλικών για το ημερήσιο φαγητό και υπογράφει τα 
σχετικά δελτία εξαγωγής. 

2. Είναι υπεύθυνος για την επιμελημένη και έγκαιρη Πα¬ 
ρασκευή του φαγητού, σύμφωνα με το ισχύ ον ποσοτολό- 
γιο και διαιτολόγιο. 

3. Φροντίζει για το σερβίρισμα του προγεύματος καιτου 
μεσημεριανού φαγητού. 

4. Είναι αποκλειστικά υπόλογος για τα μαγειρικά σκεύη 
και τα λοιπά είδη εστιάσεως που παραλαμβάνει και οφεί¬ 
λει να φροντίζει για την καλή συντήρηση και καθαριότητα 
αυτών, καθώς και του χώρου του μαγειρείου, ευθυνόμε- 
νος για κάθε απώλεια ή καταστροφή τους. 

5. Φροντίζει για την έγκαιρη τακτοποίηση των προμη- 
θευόμενων τροφίμων και ειδών καθαριότητας στον κα¬ 
τάλληλο χώρο αποθήκευσης αυτών και μεριμνά για τη 
διατήρηση της τάξης και της καθαριότητας του χώρου 
αυτού. 

6. Σε όλες τις παραπάνω εργασίες βοηθείται από τον 
υπάλληλο του ίδιου Κλάδου και από το προσωπικό καθα¬ 
ριότητας με υπόδειξη του Προϊσταμένου. 

7. Εκτελεί κάθε άλλη εργασία ο ίδιος και ο βοηθός, όταν 
υπάρχει, σε περίπτωση ανάγκης, με υπόδειξη του Προϊ¬ 
σταμένου. 

Ε. Υπάλληλοι Κλάδου Προσωπικού Καθαριότητας 

1. Εκτελούνεργασίες καθαριότητας όλωντωνεσωτερι¬ 
κών και εξωτερικών χώρων του Σταθμού, εκτός εκείνων 
του μαγειρείου και της αποθήκης. 


2. Είναι αποκλειστικά υπόλογοι για το γενικό ιματισμό 
του Σταθμού, που παραλαμβάνουν, εκτός εκείνου που 
χρησιμοποιείται από κάθε υπάλληλο του Κλάδου Βρεφο- 
νηπιοκομίας και οφείλουν να μεριμνούν για την καλή συ¬ 
ντήρηση, καθαριότητα και φύλαξη αυτού στον κατάλλη¬ 
λο χώρο αποθήκευσης του, ευθυνόμενοι για κάθε απώ¬ 
λεια ή αδικαιολόγητη καταστροφή του. 

3. Βοηθούν το μάγειρα, σε περίπτωση που δεν υπάρχει 
βοηθός μάγειρα, στην προετοιμασία του φαγητού των 
παιδιών. 

4. Φροντίζουν για τη διανομή του φαγητού, παρευρί- 
σκονται στο χώρο της τραπεζαρίας και βοηθούν τους 
υπαλλήλους των Κλάδων Βρεφονηπιοκομίας καθ'όλη τη 
διάρκεια του φαγητού των παιδιών. 

5. Φροντίζουν μετά το τέλος του φαγητού, για τη συ¬ 
γκέντρωση και μεταφορά στο χώρο του μαγειρείου των 
ειδών εστιάσεως. 

6. Βοηθούν, εφόσον παρίσταται ανάγκη, στην προετοι¬ 
μασία των παιδιών του νηπιακού τμήματος για τη μεσημ¬ 
βρινή τους ανάπαυση, καθώς και στην ετοιμασία αυτών 
για την αποχώρηση τους από τον Σταθμό. 

7. Σε περίπτωση κωλύματος ή ασθένειας του Υπαλλή¬ 
λου που έχει ορισθεί να ασκεί καθήκοντα μαγείρου και μη 
υπάρχοντος άλλου στον ίδιο Κλάδο βοηθητικού προσω¬ 
πικού μαγειρείου, εκτελούν εκ περιτροπής καιτα καθήκο¬ 
ντα του μαγείρου, μέχριτηνπρόσληψη εκτάκτου υπαλλή¬ 
λου προς αναπλήρωση του κωλυομένου ή ασθενούντος. 

8. Επιλαμβάνονται της καθαριότητας των παιδιών του 
νηπιακού τμήματος. 

9. Εκτελούν κάθε άλλη εργασία σε περίπτωση έκτακτης 
ανάγκης, με υπόδειξη του Προϊσταμένου. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 15 Δεκεμβρίου 2003 

Με εντολή Γεν. Γραμματέα Περιφέρειας 
Η Προϊσταμένη 
ΚΥΡΙΑΚΗ ΤΥΜ ΠΑΝ ΙΔΟΥ 

-♦- 

Αριθ. 5695 (4) 

Τροποποίηση του Οργανισμού Εσωτερικής Υπηρεσίας 
του Δήμου Χέρσου. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 8 παρ. 5 του 
Ν.2307/95. 

2. Τις διατάξεις των Προεδρικών Διαταγμάτων 37/1987 
και 22/1990. 

3. Τις διατάξεις των άρθρων 7,9,11,12,19,20,34,36 και 
38 του Ν.2190/94. 

4. Τις διατάξεις των άρθρων 11 και 18 του Ν. 2539/1997. 

5. Την 35/1999 απόφαση του Δ.Σ. Χέρσου, που εγκρίθη- 
κε με την 1678/14.5.1999 απόφασή μας (ΦΕΚ 
1228/16.6.1999 Τεύχος Δεύτερο), η οποία αφορά την κα¬ 
τάρτιση του Ο.Ε.Υ. του αντίστοιχου Δήμου. 

6. Την αριθμό 5/2003 γνωμοδότηση του Υπηρεσιακού 
Συμβουλίου των Ο.Τ.Α. Ν. Κιλκίς. 

7. Την 73Β/2003 απόφαση του Δ.Σ. του Δήμου Χέρσου 
που αφορά την τροποποίηση του Ο.Ε.Υ. του. 

8. Την 5631/26.7.2000 (ΦΕΚ1339/Β/2000) απόφαση του 
Γ.Γ.Π.Κ.Μ. «περί μεταβίβασης αρμοδιοτήτων υπογραφής 
με εντολή Γενικού Γραμματέα Περιφέρειας Κεντρικής 
Μακεδονίας στην Δ/ντρια Τοπικής Αυτοδιοίκησης και 
Δ/σης, αποφασίζουμε: 

Τροποποιούμε τη 1678/14.5.1999 απόφασή μας με την 
οποία εγκρίθηκε ο Οργανισμός Εσωτερικής Υπηρεσίας 
Δήμου Χέρσου ως εξής: 

Συστήνονται δύο (2) νέες θέσεις και συγκεκριμένα: 

1. Μία (1) θέση του κλάδου ΔΕ/1 Διοικητικού - Οικονομι¬ 
κού 

2. Μία (1) θέση του κλάδου ΥΕ/16 Καθαρίστριας αορί¬ 
στου χρόνου 

ΚΑΛΥΨΗ ΔΑΠΑΝΗΣ 

Απότην απόφαση αυτή προκαλείται δαπάνη 32.650 € σε 
βάρος του προϋπολογισμού του Δήμου. 

Κατά τα λοιπά ισχύει ως έχει η ανωτέρω απόφασή μας. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 16 Δεκεμβρίου 2003 

Με εντολή Γεν. Γραμματέα Περιφέρειας 
Η Προϊσταμένη 
ΚΥΡΙΑΚΗ ΤΥΜΠΑΝΙΔΟΥ 

- ♦ - 

Αριθ. 5910 (5) 

Τροποποίηση του Οργανισμού Εσωτερικής Υπηρεσίας 
του Δήμου Πικρολίμνης. 

Ο ΓΕΝΙΚΟΣ ΓΡΑΜΜΑΤΕΑΣ ΠΕΡΙΦΕΡΕΙΑΣ 
ΚΕΝΤΡΙΚΗΣ ΜΑΚΕΔΟΝΙΑΣ 

Έχοντας υπόψη: 

1. Τις διατάξεις του άρθρου 12 του Ν. 1188/81 όπως 
τροποποιήθηκε με τις διατάξεις του άρθρου 8 παρ.5 του 
Ν.2307/95. 

2. Τις διατάξεις των Προεδρικών Διαταγμάτων 37/1987 
και 22/1990. 

3. Τις των 7,9,11,12,19,20,34,36 και 38 του Ν. 2190/94. 

4. Τιςτωνάρθρων 11 και 18του Ν. 2539/1997. 

5. Την 20/1999 απόφαση του Δ.Σ. Πικρολίμνης, που 
εγκρίθηκε με την 1743/14.4.1999 απόφασή μας (ΦΕΚ 
1194/15.6.1999 Τεύχος Δεύτερο), η οποία αφορά την κα¬ 
τάρτιση του Ο.Ε.Υ. του αντίστοιχου Δήμου. 

6. Την αριθμό 3/2003 γνωμοδότηση του Υπηρεσιακού 
Συμβουλίου των Ο.Τ.Α. Ν. Κιλκίς. 

7. Την 77/2003 απόφαση του Δ.Σ. του Δήμου Πικρολί- 
μνηςπου αφορά την τροποποίηση του Ο.Ε.Υ. του. 

8. Την 5631/26.7.2000 (ΦΕΚ 1339/Β/2000) απόφαση του 
Γ.Γ.Π.Κ.Μ. «περί μεταβίβασης αρμοδιοτήτων υπογραφής 
με εντολή Γενικού Γραμματέα Περιφέρειας Κεντρικής 
Μακεδονίας στη Δ/ντρια Τοπικής Αυτοδιοίκησης και 
Δ/σης», αποφασίζουμε: 


Τροποποιούμε τη 1743/14.4.1999 απόφασή μας με την 
οποία εγκρίθηκε ο Οργανισμός Εσωτερικής Υπηρεσίας 
Δήμου Πικρολίμνης (και τροποποιήθηκε με την 
3865/10.10.03 απόφασή μας) ως εξής: 

Δημιουργεί στη Διεύθυνση Διοικητικών και Οικονομικών 
Υπηρεσιών του Δήμου, τμήμα με την επωνυμία Κέντρο 
Εξυπηρέτησης Πολιτών, σύμφωνα με το άρθρο 31 του Ν. 
3013/02. 

ΚΑΛΥΨΗ ΔΑΠΑΝΗΣ 

Από την απόφαση αυτή δεν προκαλείται σε βάρος του 
προϋπολογισμού του Δήμου. 

Κατά τα λοιπά ισχύει ως έχει η ανωτέρω απόφασή μας 
και όπως τροποποιήθηκε με την 3865/2003. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Κιλκίς, 15 Δεκεμβρίου 2003 

Με εντολή Γ εν. Γ ραμματέα Περιφέρειας 
Η Προϊσταμένη 
ΚΥΡΙΑΚΗ ΤΥΜΠΑΝΙΔΟΥ 

-♦- 

Αριθ. 16576 (6) 

Τροποποίηση του Ο.Ε.Υ του δήμου Θούριας 
Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. στ'του Ν. 2503/97, περί 
οργανισμών εσωτερικής υπηρεσίας τον ΟΤΑ Α' βαθμού. 

2. Την 5752/19.5.1999 απόφασή μας η οποία δημοσιεύ- 
θηκεστοΦΕΚ 1353/τ. Β'/1.7.1999 με την οποία εγκρίθηκε 
ο Ο.Ε.Υ. του δήμου Θούριας (όπως τροποποιήθηκε και 
ισχύει με την Α.Π. 19473/27.12.2001 όμοια δική μας, ΦΕΚ 
1826/Β/31.12.2201). 

3. Την 50/2003 απόφαση του Δ.Σ. θούριας περί τροπο¬ 
ποίησης συμπλήρωσης) του Ο.Ε.Υ του δήμου με την σύ¬ 
σταση αυτοτελούς Γ ραφείου ΚΕΠ (υπαγόμενο απευθείας 
στον Δήμαρχο) και την προσθήκη μίας (1) θέσης ΔΕ 29 
οδηγού στο Εποχιακό Προσωπικό. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυπώ¬ 
θηκε στο Πρακτικό Νο 9/24.10.2003, με την οποία εγκρί- 
νεται η ανωτέρω απόφαση του Δ.Σ. ©ουρίας, και μόνο κα¬ 
τά το μέρος που αφορά τη σύσταση Γραφείου ΚΕΠ, και 
την προσθήκη της μιας θέσης στο Εποχιακό Προσωπικό, 
ενώ δεν εγκρίνεται η σύσταση τον δύο (2) θέσεων μόνιμου 
προσωπικού στο ΚΕΠ. 

5. Την 7092/97 απόφαση του Γ.Γ.Π.Π «περί άσκησης αρ¬ 
μοδιοτήτων κατ’ εντολή» (ΦΕΚ 551/Β73.6.1998), αποφα¬ 
σίζουμε: 

Τροποποιούμε την 5752/19.5.1999 απόφασή μας η 
οποία δημοσιεύθηκε στο ΦΕΚ 1353/τ.Β'/1.7.1999 με την 
οποία εγκρίθηκε ο Ο.Ε.Υ του δήμου ©ουρίας (όπως τρο¬ 
ποποιήθηκε και ισχύει με την Α.Π. 19473/27.12.2001 
όμοια δική μας ΦΕΚ 1826/Β/31.12.2201) και ως εξής: 

Α. Συνιστάται Αυτοτελές Γραφείο Κέντρου Εξυπηρέτη¬ 
σης Πολιτών (ΚΕΠ), υπαγόμενο απευθείας στο Δήμαρχο. 

Β. Στη Διοικητική Μονάδα Δ. ΠΡΟΣΩΠΙΚΟ ΜΕ ΣΧΕΣΗ 
ΕΡΓΑΣΙΑΣ ΙΔΙΩΤΙΚΟΥ ΔΙΚΑΙΟΥ ΟΡΙΣΜΕΝΟΥ ΧΡΟΝΟΥ, 
προστίθεται θέση ΔΕ 29 οδηγού. 

Κατά τα λοιπά ισχύει ως έχει η 5752/19.5.1999 απόφα¬ 
σή μας η οποία δημοσιεύθηκε στο ΦΕΚ 1353/τ. Β'/ 
1.7.1999 με την οποία εγκρίθηκε ο Ο.Ε.Υτου δήμου θού¬ 
ριας (όπως τροποποιήθηκε και ισχύει με την ΑΠ 19473/ 
27.12.2001 όμοια δική μας ΦΕΚ 1826/Β/ 31.12.2001. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού του δήμου Θούριας το ύψος 
της οποίας δεν είναι δυνατόν να προσδιοριστεί επακρι¬ 
βώς. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 5 Δεκεμβρίου 2003 

Με εντολή Γ ενικού Γ ραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 

-♦- 

Αριθ. 15959 (7) 

Τροποποίηση της Συστατικής πράξης της Δημοτικής Επι¬ 
χείρησης Τουριστικής και Πολιτιστικής Ανάπτυξης 
Χώρας Τριφυλίας, Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 277 του Δ.Κ.Κ(Π.Δ.410/95) 
«περί συστάσεως και νομικής φύσης των Επιχειρήσεων 
των ΟΤΑ». 

2. Την Α. Π. 21145/21.1.1997 απόφαση του Αναπληρωτή 
Περιφερειακού Διευθυντή Μεσσηνίας περί συστάσεως 
δημοτικής επιχείρησης με την επωνυμία ΔΗΜΟΤΙΚΗ ΕΠΙ¬ 
ΧΕΙΡΗΣΗ ΤΟΥΡΙΣΤΙΚΗΣ & ΠΟΛΙΤΙΣΤΙΚΗΣ ΑΝΑΠΤΥΞΗΣ 
ΧΩΡΑΣ- ΤΡΙΦΥΛΙΑΣ (ΦΕΚ 97/Β/12.2.1997), όπως τροπο¬ 
ποιήθηκε και ισχύει, με την Α.Π. 7312/10.6.1999 απόφασή 
μας. 

3. Την 142/2003 απόφαση του Δημοτικού Συμβουλίου 
Νέστορος περί τροποποίησης της συστατικής πράξης 
της ως άνω επιχείρησης (αλλαγή επωνυμίας και επέκτα¬ 
ση των σκοπών της). 

4. Την συνταχθείσα, για την ανωτέρω τροποποίηση Οι¬ 
κονομοτεχνική Μελέτη με τίτλο: ΑΔΕΝ (Αναπτυξιακή Δη¬ 
μοτική Επιχείρηση Δήμου Νέστορος) -1. ΟΙΚΟΝΟΜΙΚΑ 
ΣΤΟΙΧΕΙΑ, 2. ΚΑΤΑΣΤΑΤΙΚΟ -ΚΑΝΟΝΙΣΜΟΙ, 3. ΑΝΑ¬ 
ΘΕΣΕΙΣ ΑΠΟ ΕΠΙΧΕΙΡΗΣΗ. 

5. Το Α.Π. οικ. 12096/6.8.2003 Πρωτόκολλο Παράδοσης 
-Παραλαβής της Μελέτης από τον επιβλέποντα αυτής, 
αποφασίζουμε 

Εγκρίνουμε την 142/2003 απόφαση του Δ.Σ, Νέστορος 
και τροποποιούμε την συστατική πράξη της ΔΗΜΟΤΙΚΗΣ 
ΕΠΙΧΕΙΡΗΣΗΣ ΤΟΥΡΙΣΤΙΚΗΣ & ΠΟΛΙΤΙΣΤΙΚΗΣ ΑΝΑΠΤΥ¬ 
ΞΗΣ ΧΩΡΑΣ- ΤΡΙΦΥΛΙΑΣ -(ΦΕΚ 97/Β712.2.1997), ως τις 
παραγράφους 1 και 3 αυτής, και ως εξής: 


Παράγραφος 1: 

Συνιστάται.με την επωνυμία «ΑΝΑΠΤΥΞΙΑΚΗ ΔΗ¬ 

ΜΟΤΙΚΗ ΕΠΙΧΕΙΡΗΣΗ ΝΕΣΤΟΡΟΣ - ΑΛΕΝ». 

Παράγραφος 3: 

Σκοπός της Επιχείρησης είναι: 

Η εκτέλεση έργων που έχουν σκοπό την εξυπηρέτηση 
του κοινού, καθώς και την οικονομική εκμετάλλευση των 
έργων αυτών. 

Η παραγωγή αγαθών ή η παροχή υπηρεσιών που έχουν 
σκοπό την εξυπηρέτηση του κοινού. 

Την ανάπτυξη δραστηριοτήτων, που έχουν σκοπό την 
πραγματοποίηση εσόδων. 

Αναλυτικότερα, ο σκοπός της επιχείρησης είναι: 

Η εκτέλεση έργωντα οποία εμπίπτουν κατά κανόνα η ταυ¬ 
τίζονται με τις αποκλειστικές αρμοδιότητες του Δήμου και 
αποβλέπουν στην εξυπηρέτηση των αναγκώντων δημοτών 
του, αλλά και στην προώθηση της κοινωνικής, πολιτιστικής 
και οικονομικής ανάπτυξης της δημοτικής περιοχής. Επί¬ 
σης, η εκτέλεση έργων κοινωνικοοικονομικής ανάπτυξης, 
τα οποία αφορούν στην ευρύτερη όμορη διαδημοτική πε¬ 
ριοχή και απαιτούν τη διαδημοτική συνεργασία. 

Η παραγωγή αγαθών ή/και η παροχή υπηρεσιών που 
έχουν έχουν σκοπό την εξυπηρέτηση του κοινού. 

Η ανάπτυξη δραστηριοτήτων, που έχουν σκοπό την 
πραγματοποίηση εσόδων. 

Ενδεικτικά και όχι περιοριστικά, οι σκοποί της επιχείρη¬ 
σης είναι. 

1. Η μελέτη και κατασκευή και συντήρηση κοινωφελών 
έργων υποδομής. 

Όπως π.χ. Οδικά έργα, λιμενικά έργα, αρδευτικά έργα, 
οικιστικά και κτιριακά έργα, υδρευτικά και αποχετευτικά 
έργα, βιομηχανικά και βιοτεχνικά έργα, βιολογικοί καθο¬ 
ρισμοί κ.λπ. και γενικότερα η υλοποίηση/συντήρηση έρ¬ 
γων υποδομώνή άλλων εγκαταστάσεων που αποβλέπουν 
στην ανάπτυξη και βελτίωση της αναπτυξιακής υποδο¬ 
μής. Οι μελέτες γενικά, οι έρευνες και οι κατασκευές θα 
γίνονται από τις υπηρεσίες της επιχείρησης ή από ειδι¬ 
κούς συνεργάτες του εσωτερικού ή του εξωτερικού με 
τους οποίους μπορεί να συμβάλλεται η επιχείρηση. 

2. Τα έργα που ανήκουν στη σφαίρα της Ιδιωτικής Οικο¬ 
νομίας και Εμπορικής ή Βιομηχανικής/Βιοτεχνικής δρα¬ 
στηριότητας. 

3. Η παραγωγή αγαθών ή η παροχή Υπηρεσιών προς 
Τρίτους σε ανταποδοτική βάση ή και σε μη ανταποδοτική 
βάση, εφόσον αυτό είναι οικονομικά εφικτό και εξυπηρε¬ 
τεί τους σκοπούς της επιχείρησης. 

4. Υπηρεσίες κάθε μορφής και Μελέτες κάθε κατηγο¬ 
ρίας, με σκοπό, τόσο την υποστήριξη του Δήμου και των 
Ιδιωτών για την ένταξή τους σε Εθνικά και Κοινοτικά Π ρο- 
γράμματα για την εκμετάλλευση των χρηματοδοτικών - 
επενδυτικών ευκαιριών, όσο και την ανάδειξη και αξιοποί¬ 
ηση κάθε αναπτυξιακού πόρου της δημοτικής και όμορης 
διαδημοτικής περιοχής. 

5. Η ανάληψη κάθε είδους δραστηριοτήτων, που έχουν 
σκοπό την πραγματοποίηση εσόδων: 

Όπως π.χ. 

- Δημοτικής Συγκοινωνίας. 

- Αξιοποίησης και Εκμετάλλευσης των Παραλιών του 
Δήμου. 

- Η ανάληψη από την ίδια ή η υποβοήθηση και συμμετο¬ 
χή σε επενδυτικές πρωτοβουλίες άλλων δημοσίων ή ιδιω¬ 
τικών φορέων και επιχειρήσεων για την εν «γένει» αξιο¬ 
ποίηση και προβολή γεωργικών, δασικών, κτηνοτροφι- 
κών, αλιευτικών, άλλης μορφής και κατηγορίας φυσικών 
πόρων με την ανάληψη οιασδήποτε πρωτοβουλίας και 
την ίδρυση ή την συμμετοχή σε σχετικούς φορείς. 

6. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη πολιτιστική ανά¬ 
πτυξη του Δήμου Νέστορος, η καλλιέργεια σε βάθος της 
καλλιτεχνικής ευαισθησίας και της αγάπης γιατις τέχνες, 
η προστασία της εθνικής και δημοτικής πολιτιστικής ταυ¬ 
τότητας, η αναγωγή καθημερινής και η ενεργητική και συ¬ 
νειδητή συμμετοχή των πολιτών στην πολιτιστική ζωή του 
Δήμου. 

Όπως π.χ. 

- Η λειτουργία Μουσείου Τέχνης καιΛαογραφικής Πινα¬ 
κοθήκης 

- Η οργάνωση Φιλαρμονικής του Δήμου 

- Η λειτουργία Κινηματογράφου 

- Η δημιουργία Κινηματογραφικής Λέσχης. 

- Η οργάνωση σε ετήσια βάση των εκδηλώσεων 
«ΝΕΣΤΩΡΙΑ». 

7. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη τουριστική ανά¬ 
πτυξη του Δήμου Νέστορος. 

Όπως π.χ.: 

- Η προβολή των τουριστικών πόρων της δημοτικής πε¬ 
ριοχής. 

- Η αξιοποίηση των τουριστικών πόρων της δημοτικής 
περιοχής, η λειτουργία και εκμετάλλευση αγροτοτουρι- 
στικών καταλυμάτων και του Τουριστικού Ξενώνα, Ανα- 
ψυκτηρίων, Εστιατορίων, κ.τ.λ. 

- Η λειτουργία παιδικών κατασκηνώσεων. 

8. Η ανάληψη κάθε είδους δραστηριοτήτων που σκοπό 
έχουν την ουσιαστική και ολοκληρωμένη ανάπτυξη των 
κοινωνικών υποδομών και δομών κοινωνικής μέριμνας και 
φροντίδας του Δήμου Νέστορος. 

Όπως π.χ.: 

- Η ίδρυση και λειτουργία «Κέντρου Ημερήσιας Φροντί¬ 
δας Ηλικιωμένων (ΚΗΦΗ)». 

- Η ίδρυση και λειτουργία Δομής «Βοήθεια στο Σπίτι». 

- Λειτουργία Νέων Δομών ή/και νέων τμημάτων σε υφι¬ 
στάμενες δομές Βρεφονηπιακών ή/και Βρεφονηπιακών 
Ολοκληρωμένης Φροντίδας ή/και Παιδικών Σταθμών 
ή/και Κέντρων Δημιουργικής Απασχόλησης Παιδιών ή/και 
Κέντρων Δημιουργικής Απασχόλησης Παιδιών με Αναπη¬ 
ρία (ΚΔΑΠ Μ ΕΑ). 

9. Η παροχή Εκπαιδευτικών Υπηρεσιών δια βίου Κατάρ¬ 
τισης (Εκπαιδευτικών Προγραμμάτων ή Σεμιναρίων), μη 
Επιδοτούμενων από την Ε.Ε./Ευρωπαϊκό Κοινωνικό Τα¬ 
μείο (Ε.Κ.Τ.), σε Ανέργους και μη, Νέους και Γυναίκες, σε 
οποιοδήποτε θεματικό πεδίο κρίνεται αναγκαίο και απα¬ 
ραίτητο από τις ανάγκες της τοπικής αγοράς εργασίας. 

10. Η σύναψη προγραμματικών συμβάσεων σύμφωνα 
με τους Νόμους 1416/1984 και 2601/1998 και παντός άλ¬ 


λου σχετικού Νόμου, όπως μετά οιαδήποτετροποποίηση 
μέχρι σήμερα ή στο μέλλον ισχύουν. 

11. Η ενθάρρυνση και ενίσχυση του ρεύματος παλιννό- 
στησης των αποδήμων Ελλήνων, με την παροχή οικονομι¬ 
κών ή πάσης άλλης μορφής κινήτρων και υπηρεσιών. 

12. Κάθε άλλο Έργο, Εργασία και Υπηρεσία, το οποίο 
συμβάλλει στην πολύπλευρη (κοινωνική, οικονομική, του¬ 
ριστική και πολιτιστική) ανάπτυξη του Δήμου και της ευ¬ 
ρύτερης όμορης διαδημοτικής περιοχής. 

Για την επίτευξη των προμνησθέντων σκοπών και έρ¬ 
γου, η επιχείρηση, να συμμετέχει σε κοινοπραξίες και γε¬ 
νικά να προβαίνει σε συνεργασίες που προωθούν τον σκο¬ 
πό και το έργο της. 

Οι διατάξεις των σκοπών και του έργου που επιδιώκει η 
επιχείρηση, ερμηνεύονται σύμφωνα με το νόμο τα συναλ¬ 
λακτικά ήθη, την καλή πίστη και πάντοτε προς προαγωγή 
των σκοπών της επιχείρησης, οι οποίοι αποβλέπουν στην 
προστασία του δημοσίου συμφέροντος, την ανάπτυξη, 
την κοινωνική και οικονομική πρόοδο, όπως και την κοι¬ 
νωνική και οικονομική ευημερία της περιοχής. 

Κατά τα λοιπά ισχύει ως έχει η Α.Π. 21145/21.1.1997 
απόφαση του Αναπληρωτή Περιφερειακού Διευθυντή 
περί συστάσεως ΔΗΜΟΤΙΚΗΣ ΕΠΙΧΕΙΡΗΣΗΣ ΤΟΥΡΙΣΤΙ¬ 
ΚΗΣ ΚΑΙ ΠΟΛΙΤΙΣΤΙΚΗΣ ΑΝΑΠΤΥΞΗΣ ΧΩΡΑΣ - ΤΡΙΦΥΛΙΑΣ 
(ΦΕΚ97/Β712.2.1997). 

Από την παρούσα απόφαση δεν προκαλείται δαπάνη σε 
βάρος του προϋπολογισμού του δήμου Νέστορος. 

Η απόφαση αυτή να δημοσιευθεί στην Εφημερίδα της 
Κυβερνήσεως. 

Καλαμάτα, 5 Δεκεμβρίου 2003 

Ο Γ ενικός Γ ραμματέας Περιφέρειας 
ΑΝΤΩΝΗΣ Μ. ΜΑΤΣΙΓΚΟΣ 

-Φ- 

Αριθ. 16578 (8) 

Τροποποίηση του Ο.Ε.Υ. της Κοινότητας Τρίκορφου, 
Νομού Μεσσηνίας. 

Ο ΓΕΝΙΚΟΣ ΓΡΑΜΜΑΤΕΑΣ 
ΠΕΡΙΦΕΡΕΙΑΣ ΠΕΛΟΠΟΝΝΗΣΟΥ 

Έχοντας υπόψη: 

1. Τις διατάξεις του άρθρου 12τουΝ. 1188/81 όπως αυ¬ 
τές τροποποιήθηκαν από τις ίδιες των άρθρων 8 παρ. 5 
του Ν. 2307/95 και 1 παρ. 2 εδαφ. στ'του Ν. 2503/97, περί 
οργανισμών εσωτερικής υπηρεσίας των ΟΤΑ Α' βαθμού. 

2. Την 4882/19.4.1999 απόφασή μας με την οποία εγκρί- 
θηκε ο Ο.Ε.Υ της Κοινότητας Τρίκορφου, και η οποία δη- 
μοσιεύθηκε στο ΦΕΚ813/ Β'/21.5.1999. 

3. Την 66/2003 απόφαση του Κ.Σ. Τρικόρφου περί τρο¬ 
ποποίησης (συμπλήρωσης) του Ο.Ε.Υ της Κοινότητας με 
την προσθήκη α) τριών(3) νέων Γραφείων καιβ) δέκα (10) 
θέσεων Εποχικού προσωπικού. 

4. Την ομόφωνη γνωμοδότηση του Υπηρεσιακού Συμ¬ 
βουλίου των ΟΤΑ Ν. Μεσσηνίας έτσι όπως αυτή διατυπώ¬ 
θηκε στο Πρακτικό Νο 9 /24.10.2003 ( με το οποίο εγκρί- 
νεταιη ως άνω απόφαση του Κ.Σ Τρίκορφου). 

5. Την 7092/97 απόφαση του Γ.Γ.Π.Π «περί άσκησης αρ¬ 
μοδιοτήτων κατ’ εντολή» (ΦΕΚ 551/Β/3.6.1998), αποφα¬ 
σίζουμε: 

Τροποποιούμε την 4882/19.4.1999 απόφασή μας με την 
οποία εγκρίθηκε ο Ο.Ε.Υ. της Κοινότητας Τρίκορφου, και 
η οποία δημοσιεύθηκε στο ΦΕΚ 813/ Β'/21.5.1999, και ως 
εξής: 

Α. - το μοναδικό τμήμα του Ο.Ε.Υ διαμορφώνεται σε 
ΤΜΗΜΑ ΔΙΟΙΚΗΤΙΚΩΝ - ΟΙΚΟΝΟΜΙΚΩΝ - ΤΕΧΝΙΚΩΝ 
ΥΠΗΡΕΣΙΩΝ, στο οποίο προστίθενται τρία (3) επιπλέον 
Γ ραφεία: 

Γραφείο Ταμιακής Υπηρεσίας 
Γ ραφείο Τεχνικών υπηρεσιών και περιβάλλοντος 
Γ ραφείο Κέντρο Εξυπηρέτησης Πολιτών 

Β. -στηνπαρ2. Οι αναγκαίες οργανικές θέσεις που προ- 
βλέπομαι είναι οι εξής, προστίθεται εδάφιο: 

Β. ΠΡΟΣΩΠΙΚΟ ΙΔΙΩΤΙΚΟΥ ΔΙΚΑΙΟΥ-ΕΠΟΧΙΑΚΟ, με τις 


εξής θέσεις: 


Κλάδος 

Ειδικότητα 

θέσεις 

ΤΕ 

ΤΕΧΝΟΛΟΓΩΝ ΠΟΛΙΤΙΚΩΝ ΜΗΧΑΝΙΚΩΝ 

1 

ΔΕ 

ΤΕΧΝΙΤΩΝ ΥΔΡΑΥΛΙΚΩΝ 

1 

ΔΕ 

ΗΛΕΚΤΡΟΛΟΓΩΝ 

1 

ΔΕ 

ΧΕΙΡΙΣΤΩΝ ΜΗΧΑΝΗΜΑΤΩΝ - ΟΔΗΓΩΝ 

1 

ΥΕ 

ΕΡΓΑΤΩΝ ΚΑΘΑΡΙΟΤΗΤΑΣ ΓΕΝΙΚΩΝ 

ΚΑΘΗΚΟΝΤΩΝ 

4 

ΥΕ 

ΕΡΓΑΤΩΝ ΥΔΡΕΥΣΗΣ -ΓΕΝΙΚΩΝ 

ΚΑΘΗΚΟΝΤΩΝ 

2 


Γ- στο Κεφάλαιο II: ΑΡΜΟΔΙΟΤΗΤΕΣ ΥΠΗΡΕΣΙΩΝ, προ¬ 
στίθενται οι αρμοδιότητες των τριών(3) νέων Γ ραφείων: 

4. Γ ραφείο Ταμειακής Υπηρεσίας 

- Διαμόρφωση και παρακολούθηση τωνταμειακών προ¬ 
γραμμάτων της Κοινότητας με τη συνεχή παρακολούθη¬ 
ση των υποχρεώσεων και των αναμενόμενων εισπράξεων 

- Παραλαβή των χρηματικών ενταλμάτων και διενέργει¬ 
ας των πληρωμών προς τους δικαιούχους μετά από έλεγ¬ 
χο των τυχόν επί πρόσθετων δικαιολογητικών που ορίζει 
ο Νόμος και πρέπει να προσκομίσουν οι δικαιούχοι π.χ. 
φορολογική ενημερότητα. 

- Καταγραφή των διενεργουμένωνπληρωμών σύμφωνα 
με τις ισχύουσες διαδικασίες. 

- Μέριμνα για την απόδοση των πάσης φύσεως κρατή¬ 
σεων υπέρ τρίτων που αντιστοιχούν στα επί μέρους 
εντάλματα πληρωμής. 

- Διενέργεια εισπράξεων αντίστοιχων γραμματίων εί¬ 
σπραξης και σχετική ενημέρωση του περιοδικού αρχείου 
οφειλετών κατά οφειλέτη. 

- Παρακολούθηση της πραγματοποίησης των υποχρε¬ 
ώσεων των οφειλετών προς τη Κοινότητα και ενημέρωση 
για τις καθυστερούμενες οφειλές. 

- Κατάρτιση των περιοδικών καταστάσεων προς πλη¬ 
ρωμή και πληρωθέντων εξόδων. 

- Παραλαβή των βεβαιωτικών καταλογώντων υπόχρεων 
και των αντίστοιχων οφειλομένων στην Κοινότητα ποσών 
κατά κατηγορία προσόδου, έκδοση και μέριμνα για την 
κοινοποίηση ατομικών προσκλήσεων προς τους οφειλέ¬ 
τες της Κοινότητας. 

- Αρχική ενημέρωση περιοδικού αρχείου οφειλετών κα¬ 
τά οφειλέτη όπου αναγράφονταιτα οφειλόμενα ποσά ανά 
κατηγορία προσόδου. 


- Τήρηση των διαδικασιών, αρχείων και γενικά λογαρια¬ 
σμών τον λογιστικού συστήματος της Κοινότητας που 
αφορούν τα εισπρακτέα και τα πραγματοποιηθέντα έσο¬ 
δα της Κοινότητας, σύμφωνα με τις ισχύουσες διαδικα¬ 
σίες. 

- Κατάρτιση των περιοδικών καταστάσεων εσόδων εξό¬ 
δων 

-Τήρηση φυσικού ταμείου σταγραφείατης Κοινότητας 
διενέργεια χρηματικών δοσοληψιών με τράπεζες. 

-Τήρηση αρχείων κάθε είδους παραστατικών και αντί¬ 
στοιχων δικαιολογητικών που χρησιμοποιούνται για την 
ενημέρωση του λογιστικού συστήματος της Κοινότητας - 
Παροχή κάθε είδους στοιχείων που ζητούνται από δημό¬ 
σιες ελεγκτικές υπηρεσίες σύμφωνα με τις διαδικασίες 
που ισχύουν εκάστοτε. 

5. Γ ραφείο Τεχνικών Υπηρεσιών και Περιβάλλοντος 

- Μελέτη επίβλεψη έργων αυτεπιστασίας - απευθείας 
ανάθεσης λοιπών τεχνικών έργων υποδομής, εκτέλεση 
εργασιών σήμανσης και διαγράμμισης οδών. 

- Εισήγηση για μελέτες προμελέτες σκοπιμότητες έρ¬ 
γων, εκπόνηση μελετών, συνεργασία με την κεντρική υπη¬ 
ρεσία για την προώθηση των υποθέσεων. 

- Πολεοδομικές εφαρμογές κτηματολόγιο, τήρηση αρ¬ 
χείου πολεοδομικών σχεδίων κ.λπ. 

- Επίβλεψη δικτύου ηλεκτροφωτισμού. 

- Αντιμετώπιση εκτάκτων αναγκών (π.χ. πλημμύρες σει¬ 
σμοί κ.λπ.), τήρηση αρχείου με ομάδες για την αντιμετώ¬ 
πιση εκτάκτων αναγκών 

- Θέματα προστασίας περιβάλλοντος. 

- Συγκέντρωση στοιχείων διερεύνηση και καταγραφή 
αδυναμιών της περιοχής π.χ. διαχείριση στερεών και 
υγρών αποβλήτων, πηγές ρύπανσης κ.λπ. 

- Συνεργασία με αντίστοιχες υπηρεσίας για την αντιμε¬ 
τώπιση και από κοινού ρύθμιση περιβαλλοντικών θεμάτων 

- Θέματα δημόσιας υγείας - μελέτη εφαρμογή προ¬ 
γραμμάτων δημόσιας υγείας, έλεγχος δικτύων ύδρευσης 
αποχέτευσης τήρηση υγειονομικών διατάξεων, διαχείρι¬ 
ση απορριμμάτων. 

- Εφαρμογή προγραμμάτων καταπολέμησης εντόμων 
και τρωκτικών υγειονομικής σημασίας 

- Χορήγηση αδειών καταστημάτων υγειονομικού ενδια¬ 
φέροντος - υποστήριξη των διοικητικών μονάδων και γνω¬ 
μοδοτήσεις που σχετίζονται με τη χορήγηση αδειών. 

- Επιβολή διοικητικών κυρώσεων σε παραβάτες των 
όρων λειτουργίας των καταστημάτων (προσωρινή η ορι¬ 
στική ανάκληση αδείας η σφράγιση σύμφωνα με τις ισχύ- 
ουσες διατάξεις. 

- Συγκρότηση - προγραμματισμός - παρακολούθηση 
των συνεργείων για διάφορες εργασίες της Κοινότητας 
όπως εργασίες καθαριότητας -συντήρησης δικτύων κλ - 
έλεγχος των προμηθειών του κάθε συνεργείου, επίβλεψη 
εκτέλεση επιμετρήσεων. 

-Ύδρευση, μέριμνα για την σωστή λειτουργία των δι¬ 
κτύων ύδρευσης αντλιοστασίων παροχών υδρομετρη¬ 
τών, χλωριοτήρων κατασκευή μικρών έργων καταστάσεις 
επισκευές βλαβών έλεγχος λαθροληψιών, φροντίδα για 
την έγκαιρη προμήθεια υλικού ύδρευσης, μέριμνα για την 
τήρηση του κανονισμού ύδρευσης κ.λπ. 

- Λειτουργίες ανάπτυξης και συντήρησης χώρου πρασί¬ 
νου με την φροντίδα δενδροφύτευσης και λοιπών εργα¬ 
σιών 

- Φροντίδα για τις κάθε είδους προμήθειες υλικών, φύ¬ 
λαξη, αποθήκευση - αποθέματα αποθήκης κ.λπ. 

- Κοινοτικά κοιμητήρια, τήρηση των διαδικασιών λει¬ 
τουργίας των κοινοτικών κοιμητηρίων σύμφωνα με τους 
ισχύοντες Νόμους. 

Συνεργασία με την οικονομική υπηρεσία για την διαχεί¬ 
ριση των οικονομικών θεμάτων κ.λπ. 

6- Γραφείο Κέντρου Εξυπηρέτησης Πολιτών (Κ.Ε.Τ). 

- Αρμοδιότητες που αναθέτονται από το ΥΠΕΣΔΔΑ με 
ηλεκτρονική παρακολούθηση των υποθέσεων 

- Εξυπηρέτηση πολιτών από όλη τη χώρα 

- Αποστολή εγγράφων, ενημέρωση για θέματα και πέρα 
από τις αρμοδιότητες του ΚΕΠ 

- Εξουσιοδοτήσεις, γνήσια υπογραφών, πώληση παρά¬ 
βολων, παροχή εντύπων, φορολογική ενημερότητα. 

- Στα ΚΕΠ αναθέτονται συνεχώς νέες αρμοδιότητες από 
το ΥΠΕΣΔΔΑ αναβαθμίζοντας έτσι τη βάση δεδομένων 
τους και παρέχοντας στους πολίτες διαρκώς νέες υπηρε¬ 
σίες, που αφορούν τη Δημόσια Διοίκηση ΠΡΟΪΣΤΑΜΕ¬ 
ΝΩΝ 

Στις διοικητικές ενότητες των υπηρεσιών της Κοινότη¬ 
τας προ'ίστανται μόνιμοι υπάλληλοι των εξής κλάδων: 

Τμήμα Διοικητικών -Οικονομικών - Τεχνικών Υπηρεσιών 
& Περιβάλλοντος ΤΕ3 η ΔΕΙ. 

Κατά τα λοιπά ισχύει ως έχει η 4882/19.4.1999 απόφα¬ 
σή μας με την οποία εγκρίθηκε ο Ο.Ε.Υ. της Κοινότητας 
Τρίκορφου, και η οποία δημοσιεύθηκε στο ΦΕΚ 813/ 
Β721.5.1999. 

Από την παρούσα απόφαση προκαλείται δαπάνη σε βά¬ 
ρος του προϋπολογισμού της Κοινότητας Τριπύλας το 


ύψος της οποίας δεν είναι δυνατόν να προσδιοριστεί επα¬ 
κριβώς. 

Η απόφαση αυτή αυτή να δημοσιευθεί στην Εφημερίδα 
της Κυβερνήσεως. 

Καλαμάτα, 5 Δεκεμβρίου 2003 
Με εντολή Γενικού Γραμματέα Περιφέρειας 
Ο Διευθυντής κ.α.α. 

Π. ΝΤΑΙΒΙΣ 

-Φ- 

Ο) 

Χορήγηση άδειας άσκησης επαγγέλματος Κοινωνικού 
Λειτουργού στην Μαρούδα Νικολέττατου Αθανασίου. 

Ο ΝΟΜΑΡΧΗΣ ΑΘΗΝΩΝ 

Με την 3577/17.12.2003 απόφαση του Νομάρχη Αθη¬ 
νών, χορηγείται στην Μαρούδα Νικολέττα του Αθανα¬ 
σίου άδεια άσκησης επαγγέλματος Κοινωνικού Λειτουρ¬ 
γού. 

Ο Νομάρχης κ.α.α. 

Ο Βοηθός Νομάρχη 
ΛΕΩΝΙΔΑΣ ΑΝΩΜΕΡΙΤΗΣ 

-Φ- 

ΔΙΟΡΘΩΣΕΙΣ ΣΦΑΛΜΑΤΩΝ 

( 10 ) 

Διόρθωση Σφάλματος στην 4540/21.5.2003 απόφαση 
του Γ ενικού Γ ραμματέα Περιφέρειας Ηπείρου «περί τρο¬ 
ποποίησης του Οργανισμού Εσωτερικής Υπηρεσίας 
(Ο.Ε.Υ.) του Δήμου Πρέβεζας, για την πρόβλεψη θέσεων 
Δημοτικής Αστυνομίας», που δημοσιεύθηκε στο ΦΕΚ 
648/23.5.2003, τ. Β', γίνεται η εξής διόρθωση: 

Από το εσφαλμένο «ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚ¬ 
ΠΑΙΔΕΥΣΗΣ -ΤΕ 23 Ειδικού προσωπικού θέσεις 1» στο ορ¬ 
θό «ΚΑΤΗΓΟΡΙΑ ΤΕΧΝΟΛΟΓΙΚΗΣ ΕΚΠΑΙΔΕΥΣΗΣ - ΤΕ23 
Ειδικού προσωπικού θέσεις 2». 

(Από την Περιφέρεια Ηπείρου) 

ΕΘΝΙΚΟ ΤΥΠΟΓΡΑΦΕΙΟ 

ΕΦΗΜΕΡΙΔΑ ΤΗΣ ΚΥΒΕΡΝΗΣΕΩΣ 


ΚΑΠΟΔΙΣΤΡΙΟΥ 34 * ΑΘΗΝΑ 104 32 * ΤΕΙΕΧ 223211 ΥΡΕΤ ΘΡ * ΡΑΧ 210 52 21 004 

ΗΛΕΚΤΡΟΝΙΚΗ ΔΙΕΥΘΥΝΣΗ: ΙιΐΙρ: νννν\/ν.6ί.9Γ - β-ιτΐ3ίΙ: \λ/θ 6 ιτι 351 θγ @ βί. 9γ 


Πληροφορίες Α.Ε. - Ε.Π.Ε. και λοιπών Φ.Ε.Κ.: 210 527 9000-4 
Φωτοαντίγραφα παλαιών ΦΕΚ - ΒΙΒΛΙΟΘΗΚΗ - ΜΑΡΝΗ 8 - Τηλ. (210)8220885 - 8222924 
Δωρεάν διάθεση τεύχους Προκηρύξεων ΑΣΕΠ αποκλειστικά από Μάρνη 8 


ΠΕΡΙΦΕΡΕΙΑΚΑ ΓΡΑΦΕΙΑ ΠΩΛΗΣΗΣ Φ.Ε.Κ. 


ΘΕΣΣΑΛΟΝΙΚΗ - Βασ. Όλγας 227 
ΠΕΙΡΑΙΑΣ - Ευριπίδου 63 
ΠΑΤΡΑ - Κορίνθου 327 

ΙΩΑΝΝΙΝΑ -Διοικητήριο 
ΚΟΜΟΤΗΝΗ - Δημοκρατίας 1 


(2310) 423 956 
(210) 413 5228 
(2610) 638 109 
(2610) 638 110 
(26510) 87215 
(25310) 22 858 


ΛΑΡΙΣΑ - Διοικητήριο 
ΚΕΡΚΥΡΑ -Σαμαρά 13 

ΗΡΑΚΛΕΙΟ - Πλ. Ελευθερίας 1 
ΛΕΣΒΟΣ ·Αγ. Ειρήνης 10 


(2410) 597449 
(26610) 89157 
(26610) 89105 
(2810) 396 409 
(22510) 37 181 
(22510) 37 187 


ΤΙΜΗ ΠΩΛΗΣΗΣ ΦΥΛΛΩΝ ΕΦΗΜΕΡΙΔΟΣ ΤΗΣ ΚΥΒΕΡΝΗΣΕΩΣ 


Σε έντυπη μορφή: 

• Για τα ΦΕΚ από 1 μέχρι 40 σελίδες 1 θυΐΌ. 

• Για τα ΦΕΚ από 40 σελίδες και πάνω η τιμή προσαυξάνεται κατά 0,05 ευ ιό για κάθε επιπλέον σελίδα. 

Σε μορφή Οϋ: 


Τεύχος 

Περίοδος 

Ευκο 

Τεύχος 

Περίοδος 

Ευπο 

Α.Ε. & Ε.Π.Ε. 

Μηνιαίο 

60 

Αναπτυξιακών Πράξεων 



Α' και Β' 

3μηνιαίο 

75 

και Συμβάσεων (Τ.Α.Π.Σ.) 

Ετήσιο 

75 

Α', Β' και Δ' 

3μηνιαίο 

90 

Νομικών Προσώπων 



Α' 

Ετήσιο 

180 

Δημοσίου Δικαίου (Ν.Π.Δ.Δ.) 

Ετήσιο 

75 

Β' 

Ετήσιο 

210 

Δελτίο Εμπορικής και 



Γ 

Ετήσιο 

60 

Βιομηχανικής Ιδιοκτησίας (Δ.Ε.Β.Ι.) 

Ετήσιο 

75 

Δ' 

Ετήσιο 

150 

Ανωτάτου Ειδικού Δικαστηρίου 

Ετήσιο 

75 

Παράρτημα 

Ετήσιο 

75 

Διακηρύξεων Δημοσίων Συμβάσεων 

Ετήσιο 

75 


Η τιμή πώλησης του Τεύχους Α.Ε. & Ε.Π.Ε. σε μορφή Οϋ - γοιτι για δημοσιεύματα μετά το 1994 καθορίζεται σε 30 θυτο ανάτεμάχιο, 
ύστερα από σχετική παραγγελία. 

Η τιμή διάθεσης φωτοαντιγράφων ΦΕΚ 0,15 βυΐΌ ανά σελίδα 


ΕΤΗΣΙΕΣ ΣΥΝΔΡΟΜΕΣ Φ.Ε.Κ. 


Σε έντυπη μορφή 


Από το ΙηΙθΓηβΙ 


Τεύχος 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


Κ.Α.Ε. Προϋπολογισμού 
2531 


Κ.Α.Ε. ΤΑΠΕΤ 
3512 


θϋΓΟ 

ΘϋΓΟ 

ΘϋΓΟ 

ΘϋΓΟ 

205 

10,25 

176 

8,80 

293 

14,65 

205 

10,25 

59 

2,95 

ΔΩΡΕΑΝ 


293 

14,65 

147 

7,35 

147 

7,35 

88 

4,40 

59 

2,95 

ΔΩΡΕΑΝ 


30 

1,50 

ΔΩΡΕΑΝ 


59 

2,95 

30 

1,50 

ΔΩΡΕΑΝ 

- 

ΔΩΡΕΑΝ 


ΔΩΡΕΑΝ 

- 

ΔΩΡΕΑΝ 


2.054 

102,70 

587 

29,35 

205 

10,25 

88 

4,40 



352 

17,60 


Α' (Νόμοι, Π.Δ., Συμβάσεις κτλ.) 

Β' (Υπουργικές αποφάσεις κτλ.) 

Γ' (Διορισμοί, απολύσεις κτλ. Δημ. Υπαλλήλων) 

Δ' (Απαλλοτριώσεις, πολεοδομία κτλ.) 

Αναπτυξιακών Πράξεων και Συμβάσεων (Τ.Α.Π.Σ.) 

Ν.Π.Δ.Δ. (Διορισμοί κτλ. προσωπικού Ν.Π.Δ.Δ.) 

Παράρτημα (Προκηρύξεις θέσεων ΔΕΠ κτλ.) 

Δελτίο Εμπορικής και Βιομ/κής Ιδιοκτησίας (Δ.Ε.Β.Ι.) 

Ανωτάτου Ειδικού Δικαστηρίου (Α.Ε.Δ.) 

Προκηρύξεων Α.Σ.Ε.Π. 

Ανωνύμων Εταιρειών & Ε.Π.Ε. 

Διακηρύξεων Δημοσίων Συμβάσεων (Δ.Δ.Σ.) 

Α', Β' καιΔ' 

Το κόστος για την ετήσια συνδρομή σε ηλεκτρονική μορφή για τα προηγούμενα έτη προσαυξάνεται πέραν του ποσού της ετήσιας 
συνδρομής του έτους 2003 κατά 6 θυτο ανά έτος παλαιότητας και κατά τεύχος 


* Οι συνδρομές του εσωτερικού προπληρώνονται στις ΔΟΥ που δίνουν αποδεικτικό είσπραξης (διπλότυπο) το οποίο με τη φροντίδα του 
ενδιαφερομένου πρέπει να στέλνεται στην Υπηρεσία του Εθνικού Τυπογραφείου. 

1 Η πληρωμή του υπέρ ΤΑΠΕΤ ποσοστού που αντιστοιχεί σε συνδρομές, εισπράττεται και από τις ΔΟΥ. 

* Οι συνδρομητές του εξωτερικού έχουν τη δυνατότητα λήψης των δημοσιευμάτων μέσω ίηίθΓηθί, με την καταβολή των αντίστοιχων 
ποσών συνδρομής και ΤΑΠ ΕΤ. 

* Οι Νομαρχιακές Αυτοδιοικήσεις, οι Δήμοι, οι Κοινότητες ως και οι επιχειρήσεις αυτών πληρώνουν το μισό χρηματικό ποσό της 
συνδρομής και ολόκληρο το ποσό υπέρ του ΤΑΠΕΤ. 

1 Η συνδρομή ισχύει για ένα χρόνο, που αρχίζει την 1η Ιανουάριου και λήγει την 31η Δεκεμβρίου του ίδιου χρόνου. 

Δεν εγγράφονται συνδρομητές για μικρότερο χρονικό διάστημα. 

1 Η εγγραφή ή ανανέωση της συνδρομής πραγματοποιείται το αργότερο μέχρι την 31 ην Δεκεμβρίου κάθε έτους. 

* Αντίγραφα διπλοτύπων, ταχυδρομικές επιταγές και χρηματικά γραμμάτια δεν γίνονται δεκτά. 


Οι υπηρεσίες εξυπηρέτησης των πολιτών λειτουργούν καθημερινά από 08.00' έως 13.00' 


ΑΠΟ ΤΟ ΕΘΝΙΚΟ ΤΥΠΟΓΡΑΦΕΙΟ 











































